4.Na sudu
Što će se dogoditi?
Razgovaraš sa sucem za mladež. Tu je i tvoj odvjetnik (branitelj).
Upoznaju te s tvojim pravima.
Odabrat ćeš ili ćeš dobiti besplatnog odvjetnika. On će biti tvoj branitelj.
Tvoji roditelji dobit će poziv. To znači da ti ideš na sud.

Najviše 
12 sati


RIJETKO: maloljetnički zatvor
ILI
Dobiješ neku odgojnu mjeru.
ILI
Pušten si kući.


Tvoja prava
· Postupak prema tebi je tajan – o njemu ne smiju pričati drugi ljudi.
· Na sudu su s tobom roditelji, skrbnik ili druga odrasla osoba koju izabereš.
· Moraš imati branitelja (odvjetnika) sve dok sud ne donese konačnu odluku.
Branitelj je s tobom i kad sud odlučuje o promjeni odgojne mjere ili o maloljetničkom zatvoru.
· Ako ne govoriš ili ne razumiješ hrvatski jezik, imaš pravo na tumača koji će ti sve prevesti.
· Sud ti ne može suditi ako nisi prisutan.
· Imaš pravo žaliti se na odluke suda (to se zove podnošenje pravnog lijeka).
· Sud će prikupiti podatke o tebi i tvojoj obitelji te procijeniti tvoju psihičku i tjelesnu zrelost.
· Uvijek moraš znati zašto te zovu na sud.
· Ne moraš odgovarati na pitanja ni govoriti ako misliš da bi ti to moglo štetiti.
Kod suca za mladež
· Sudac ti objašnjava tvoja prava tako da ih razumiješ. Provjerava znaš li što ona znače.
· Objašnjenja možeš dobiti pisano i usmeno, na jednostavnom jeziku.
